Carenza Lewis

Carenza Rachel Lewis (født 1963) er en britisk arkeolog som ble kjent som et resultat av hennes medvirkning i fjernsynsserien Time Team.

Lewis er utdannet ved All Hallows Convent School i Norfolk (anglikansk) og ved University of Cambridge. I 1985 ble hun ansatt ved Royal Commission on the Historical Monuments of England (forkortet RCHME) (nå en del av English Heritage) som en feltarkeolog for Wessex. I løpet av hennes tid hos RCHME var hun utlånt til History Department ved University of Birmingham for å forske på forholdet mellom bosetningene og landskapet i East Midlands. Hun etterfulgte dette med en tilsvarende prosjekt for Hampshire og Isle of Wight. I 1999 ble hun valgt til visiting fellow ved Corpus Christi College, Cambridge, hvor hun er en senior forskningsførsteamanuensis og foreleser. I 2004 fikk hun en ny stilling ved Cambridge for å promotere undergraduate arkeologi og opprettet Access Cambridge Archaeology. Carenza Lewis og hennes team, har vært foregangspersoner innen «hands on»-arkeologi, promotering av lokalhistore til skoler, grupper, organisasjoner og hele lokalsamfunn, for å oppmuntre til personlig oppdagelse og utvikling, høyereutdannings aspirasjon, forskning og glede mens man lærte, i en gruppesetting.

Carenza Lewis ble i 1993 med på teamet som laget den første sesongen av fjernsynsserien Time Team, som ble vist i 1994. Suksessen til Time Team oppmuntret til produksjonen av andre fjernsynsprogrammer med tilsvarende format, slik som House Detectives av BBC. I 2002 ble House Detectives at Large ledet av Carenza Lewis sammen akreologihistorikeren Dan Cruickshank. Hun har også utarbeidet og var programleder for en serie ved navn Sacred Sites for HTV. Hun forlot Time Team etter sesong 12, som ble filmet i 2004, og returnerte ikke til fjernsynet før i 2010 i serien 'Michael Wood's Story of England.

Carenza Lewis stod frem i offentligheten med sine erfaringer da hun feilaktig ble diagnostisert med brystkreft av dr. James Elwood i 1997 som resulterte i en unødvendig dobbel mastektomi.

 Bibliografi 
 Aston, Mick og Lewis, Carenza (eds.) (1994) The Medieval Landscape of Wessex Oxford: Oxbow
 Lewis, Carenza, Mitchell-Fox, Patrick og Dyer, Christopher (1997) Village, Hamlet and Field: Changing Medieval Settlements in Central England Manchester University Press
 Lewis, Carenza, Harding, Phil og Aston, Mick, (2000) Time Team's Timechester: a companion to archaeology; ed. Tim Taylor London: Macmillan
 Aberg, Alan og Lewis, Carenza (eds.) (2000) The Rising Tide: Archaeology and Coastal Landscapes'' Oxford: Oxbow

Referanser

Eksterne lenker 
 Carenza Lewis: profil fra Channel 4
 Carenza Lewis' hjemmeside ved University of Cambridge
 Access Cambridge Archaeology
 My inspiration: Carenza Lewis talks to the Guardian

Britiske arkeologer
Society of Antiquaries of London